Токио с най-скъпите офис наеми за 2009 г.
Четвъртък, 25 Февруари 2010 12:20
Москва, която през миналата година заемаше четвърто място в класацията на градовете с най-скъпи офис-наеми, отстъпи три позиции през 2010 г. Наемите в руската столица са поевтинели до 768 евро за квадратен метър, се казва в изследване на компанията Cushman & Wakefield.
Най-скъпите три бизнес района в света са останали непроменени, само са си разменили местата. Първото място е за японската столица, която миналата година бе втора. Офиси клас А в Токио се отдават под наем за 1441 евро квадратния метър, а в лондонския Уест-Енд, който се изкачи от трето на второ място, вървят по 1220 евро. Хонконг, който през миналата година бе първи, сега е трети с 1207 евро за кв.м. Класацията на Cushman & Wakefield показва, че най-голям скок е отбелязал Рио де Жанейро. Бразилският мегаполис се е изкачил от 23 на 13 място. С подобна възходяща тенденция могат да се похвалят още Сеул /от 27 на 14 място/ и Сидни /от 29 на 15/. Експертите на компанията отбелязват, че най-голямо поевтиняване на наемите в Европа е било регистрирано в Киев и Дъблин с 50% и 38% съответно. „Даже по-рано стабилни пазари попаднаха под влияние на кризата, включително лондонският Уест-енд със спад от 25% и центърът на Варшава, където бе регистрирано поевтиняване от 24%“, се посочва в отчета на Cushman & Wakefield. /БГНЕС
30% спадат недвижимите имоти през 2009 г.
Понеделник, 25 Януари 2010 13:50
28% е спадът на пазара на недвижими имоти през 2009 г. от реално сключени сделки в цялата страна. Това каза на пресконференция Цветелина Тасева, изпълнителен директор на „Адрес недвижими имоти”, предаде репортер на Агенция “Фокус” . С над 30% е спаднала цената на имотите в столичните квартали „Люлин”, „Надежда”. Купувачите не са склонни да инвестират в панелки или в имоти в центъра на града замърсяването, шума и липсата на места за паркиране, обясни Тасева.
Най-голям за 2009 г. спад на наемите в София е имало в ж.к. „Редута” и „Студентски град”, около 30%. По думите на Тасева, най-малък е спадът на цената на наемите в софийските квартали „Гео Милев” и „Гоце Делчев”. „През миналата година на пазара на наеми най-търсени са били не обзаведените двустайни апартаменти в районите с добра инфраструктура за около 200-270 евро на месец. На пазара на наеми имотите в центъра на столицата остават с най-малък спад”, обясни Тасева. Тя посочи, че в ж.к. „Младост” е най-голям спадът на цената на жилищни имоти – с 33,2%, следван от кв. „Гео Милев”. В центъра средната цена на жилищен имот е 1116 евро за кв. м. „През 2009-та година наблюдавахме един нормализиращ се пазар”, коментира Тасева. Тя отбеляза, че за миналата година са се купували имоти във всички райони, във всички сегменти, при условие, че имотите са атрактивни не само като цена, а като качество и инфраструктура.
Кейт Мос ще купува имот във Франция за 32 млн. долара
Броят на сделките с недвижими имоти е намалял от 3 до 5 пъти спрямо миналата година
Бил Гейтс и Мадона конкуренти за покупка на остров